الكيكة الاسفنجية
المقادير باول صورة
العمل : ١- صورة للمقادير و تفتحون الفرن ١٨٠ او ٣٥٠ وتنخلون الطحين مرتين او ٣ كلما نختلوا اكثر تحصلون على نتيجة افضل
٢- تبدون تضيفون البيض وتخفقون دقيقة وتضيفون السكر على صفحة شوية شوية وتعلون السرعة وتخفقون لمدة ٢٠ دقيقة
٣- شكل الخليط اصبح كريمي ولونه على بياض واتضاف الى ٣ اضعاف
٤- بعد ما خفقت البيض والسكر انتها شغل الخلاط نعتمد على نفسنا شوية الطحين سبق وذكرت ينخل وكلما تنخله اكثر كلما راح يعطيكم نتيجة افضل لان راح تدخل بين ذراته الهواء ويساعد على خفيته الخليط شفتوا الكمية ما تتعدة الكوب ومع هذا راح اقسمه الى ٣ اقسام ابدي اول قسم اخلي بالمنخل وانخله فوق الخليط وابدي احركه بالسباتيولا الحركة التعلمناها من فوق الى جوة يعني عملية تقليب مو خلط وتكونون حذرين ما نريد نخسر الهواء السويناه من الخفق لان على اساسه راح تنفش الكيكة لان مابيها البيكنباودر
٥- بعد ان نخلت اول قسم من الطحين واستعملت السباتيولا بعملية التقليب الى ان يختفي الطحين اضيف القسم الثاني نفس الشي راح تشوفون الخليط شوية ثخن على صفحة وبكاسة ثانية ابدي اضيف بيها الزيت واخذ من خليط الكيك واضيفه على الزيت مو تضيفون الخليط كله لا لا لا تاخذون منه شوية وتخلطوه وية الزيت وبعدين تضيفون الحليب وتخلطوه وهذا هو بالصورة
٦-هسة اخر قسم من الطحين راح انخله فوق الخليط واضيف الخليط الثاني السويناه على صفحة وعلى كيفي وابدي اخلط بنفس الطريقة السابقة الى ان يختفي الطحين واتوقف وخليطنا خلص
٨- طبعا القالب ما يندهن بالكيكة الاسفنجية ولا ينرش بالطحين والصورة مبينة بس بالقاعدة خليت ورق زبدة حتى اتاكد ما تلتصق عندي القاعدة والجوانب من تستوي الكيكة على كيفي بالسكين احاول افصلها عن القالب .....!في حالة ما عدكم ورق زبدة حبايب دهنوها شوية بالزبد لان اني مرة جربت ومصار بيها شي طبقة خفيفة بالقاعدة والجوانب واصب الخليط وادخلها الفرن
٧-هذه الكيكة بعد ما طلعت من الفرن بس فصلت الجواني بالسكين عن القالب وقلبتها وتشوفون ورق الزبدة بالقاعدة .... شمس